“ฮุนเซน” ประกาศกักตัวเอง 14 วัน หลังพบ รมว.ฮังการี ติดเชื้อ “โควิด”
“สมเด็จฮุนเซน” นายกรัฐมนตรีกัมพูชา ประกาศกักตัวเอง 14 วัน หลัง รมว.ฮังการี ตรวจพบเชื้อ “โควิด” ภายหลังกลับจากเยือนกัมพูชา 
“สมเด็จฮุนเซน” นายกรัฐมนตรีกัมพูชา ประกาศกักตัวเอง 14 วัน หลัง รมว.ฮังการี ตรวจพบเชื้อ “โควิด” ภายหลังกลับจากเยือนกัมพูชา
5 พ.ย. 2563

สมเด็จฮุน เซน นายกรัฐมนตรีกัมพูชา ประกาศกักตัวเองเป็นเวลา 14 วัน หลังจากมีข่าวว่า นายเปเตอร์ ซิยาร์โท รัฐมนตรีต่างประเทศและการค้าของฮังการี ติดเชื้อไวรัสโควิด-1
ทั้งนี้ นายซิยาร์โท ตรวจพบว่าติดเชื้อโควิด-19 เมื่อวานนี้ (4 พ.ย.63) หลังจากที่ได้เดินทางมายังประเทศไทย ภายหลังเสร็จสิ้นภารกิจเดินทางเยือนกัมพูชา
โดยในระหว่างการเดินทางเยือนกัมพูชาวานนี้ นายซิยาร์โทได้เข้าพบสมเด็จฮุน เซน รวมทั้งรัฐมนตรีต่างประเทศ, พาณิชย์ และเกษตรของกัมพูชา
สมเด็จฮุน เซนกล่าวว่า ผลการตรวจเชื้อโควิด-19 ของตัวเขาและภรรยา รวมทั้งคนใกล้ชิดรวม 18 คน ไม่พบการติดเชื้อแต่อย่างใด
ทางด้านกระทรวงการต่างประเทศกัมพูชาออกแถลงการณ์ระบุว่า นายซิยาร์โทมีผลตรวจหาเชื้อโควิด-19 เป็นลบ ก่อนที่จะเดินทางจากเมืองบูดาเปสต์มายังกัมพูชา